Departement waarsku leerders oor Guy Fawkes | Maroela Media
Die Wes-Kaapse departement van onderwys het leerders gewaarsku dat onverantwoordelike optrede tydens vanjaar se Guy Fawkes-viering nie geduld sal word nie.
"Ons ontvang elke jaar klagtes oor leerders wat onverantwoordelik optree op Guy Fawkes-dag. Verlede jaar het kinders sykouse vol verf na verbygaande motors geslinger of ander leerders met verf besmeer. In vorige jare het hierdie optrede selfs veroorsaak dat onskuldige leerders of omstanders seerkry," het Debbie Schäfer, Wes-Kaapse minister van onderwys, Sondag in 'n verklaring gesê.
Guy Fawkes word elke jaar op 5 November (eerskomende Dinsdag) gevier.
"Weens hierdie onverantwoordelike gedrag is daar ook 'n toename in afwesigheid by skole dié van die jaar omdat leerders eerder in hierdie skadelike en potensieel gevaarlike aktiwiteite wil deelneem," lui die verklaring. "Ander gaan nie skool toe nie omdat hulle bang is hul klasmaats teiken hulle."
Schäfer sê haar departement het die polisie en die Stad Kaapstad se wetstoepassingsowerhede gekontak en hulle gevra om hul sigbaarheid, veral rondom skole, in hierdie tyd op te skerp.
Ouers is ook gevra om verantwoordelikheid vir hul kinders te neem deur:
Seker te maak hul kinders gaan Dinsdag skool toe.
Hul kinders te ontmoedig om aan enige onverantwoordelike aktiwiteite deel te neem op dié dag.
Seker te maak iemand hou toesig oor hul kinders nadat die skool uitgekom het.
Toe te sien dat kinders nie vuurwerk of verf saamneem skool toe nie.
"Ons gr. 12-leerdes skryf ook Dinsdag Geografie en dit sal baie jammer wees indien die eksamen ontwrig word," sê Schäfer. "Hierdie onverantwoordelike optrede moet nou tot 'n einde kom."
Guy Fawkes onderwys Wes-Kaap
Way gaan ek nou met daai groot vuurpyl maak wat speciaal gebou is om Julius Malema en Andile Mngxitama, op 'n een rigting rit Hel, ekskuus, Maan toe te stuur?????
O fawkes JohanR jy het nou n groot probleem met di rocket vir di guy's
Ek het nog nooit van hierdie geleentheid gehoor nie. Het die naam verander of waaroor gaan die lopery nou eindelik? Kan iemand my help. Ek voel nou soos "Rib van Winkel"
Die Guy Fawkes ding het NIKS met ons te doen nie.Ek verstaan nie waaroor mense in die' land dit sal wil "vier" nie.Dis dieselfde as wat jy vir 'n Brit se hy moet nou Erfenisdag of Krugerdag dag vier!Dis net so betekenloos vir hulle as Guy Fawkes dag vir my.